**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 93/06.04.2016 г.**

Днес 06.04.2016 г. в 11.00 часа, в гр. Монтана, ОИК – Монтана проведе заседание. На него присъстваха /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Цена Димитрова,Славиан Николав, Камелия Александрова/ от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Доклад относно адм. дело № 542/2015 г. по описа на Административен съд – Монтана.;
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно и поименно

ПРИЕМА проекта за дневен ред на 06.04.2016 г. както следва:

1. Доклад относно адм. дело № 542/2015 г. по описа на Административен съд – Монтана;
2. Разни.

По т. 1 от Дневния ред докладва г-жа Габриела Димитрова

На заседание на 20.11.2015 г. ОИК - Монтана прие решение да обжалва Решение № 584/13.11.2015 г. по адм. дело № 542/ 2015 г. по описа на Административен съд – Монтана.

В срокът за обжалване докладчика Петко Петков е изготвил проект на жалба в която е изложил следните доводи за недопустимост, неправилност и нарушение на материалния и процесуалния закон при постановяване на решението на Административен съд – Монтана.

ВАС е образувал /09.12.2015г./ на база депозирана жалба от ОИК – Монтана с която се атакува Решение № 584/13.11.2015 г. по адм. дело № 542/ 2015 г. по описа на Административен съд – Монтана, административно дело № 13914/2015 г. по описа на ВАС и насрочва същото за 22.03.2016 г. от 09:00 часа.

За същата дата са призовани видно от списъка за призоваване всички, както и ОИК – Монтана.

С оглед на организиране на защитата, г-н Петков подготвил писмена защита в която отново изясняване наведените доводи за процесуалните и материалните нарушения, а така също и относно недопустимостта и неоснователността на решението постановено от Административен съд – Монтана.

С решение № 3577/29.03.2016 г. по адм. дело № 13914/2015 по описа на ВАС, се е произнесъл както следва:

1. Обезсилил Решение № 584/13.11.2015 г. по адм. дело № 542/ 2015 г. по описа на Административен съд – Монтана в частта, в която е отменено решение № 377-МИ/28.10.2015 г. на ОИК – Монтана, относно общинските съветници Росен Иванов Белчев под № 7, Станимир Владимиров Стоев № 21 и двамата от ПП „ГЕРБ” и го прекратява в тази част;
2. Отменил Решение № 584/13.11.2015 г. по адм. дело № 542/ 2015 г. по описа на Административен съд – Монтана в частта, в която е отменено решение № 377-МИ/28.10.2015 г. на ОИК – Монтана относно кандидата за общински съветник Владимир Йончев Владимиров под № 17 от Коалиция „БСП – Лява промяна за Монтана”.

В тази част е върнато делото за ново разглеждане на друг състав на същия съд при спазване на дадените указания в мотивите на решението.

Административен съд Монтана е образувал адм. дело № 187/2016 г.,

С разпореждане на адм. съдия Момчил Таралански – ІІІ състав (съобразно указанията на ВАС), са конституирани като заинтересовани страни – избраните общински съветници в Общински съвет – Монтана от листата на Коалиция „БСП – Лява промяна за Монтана” – Камелия Цветанова Трифонова, Галина Петрова Лазарова – Иванова и Цветанка Миланова Каменова.

Насрочено е съдебно заседание за 11.04.2016 г. от 10:30 часа.

Указал е на ОИК – Монтана да представи до съдебно заседание изборните книжа, съдържащи се в торбата на СИК № 122900050, ведно с оригиналния протокол на същата СИК.

След което беше разяснено, че съгласно с Решение № 2662-МИ/НР от 18.10.2015 на ЗИК, в раздел - В е определен начина за съхраняване на торбите с бюлетините и останалите книжа и материали, като т. 30 изрично е посочено при какви условия се извършва достъп до запечатаните помещения с изборните книжа и материали, където се съхраняват, т.е. само по разпореждане на съдебните органи, искане на разследващите органи по чл. 52 от НПК, по решение на ЦИК, като отварянето е задължително в присъствието на длъжностни лица от общинската администрация определени със заповед на кмета на общината, в случая – Монтана. Това е с оглед разпоредбата на чл. 445, ал. 8 от ИК.

В конкретният случай, разпореждане за отваряне на помещението за съхранение на изборните книжа не е получено в ОИК – Монтана, нито в общинска администрация – Монтана.

Освен това при проверка в административен съд – Монтана, установено беше, че единствено разпореждане за насрочване и конституиране на заинтересованите страни по делото, но не и разпореждане за отваряне на помещението за съхранение на изборните книжа.

Указано е на ОИК – Монтана да предостави, торбата на СИК № 122900050, както и оригиналния протокол на същата СИК до съдебно заседание, но за събранието и охраната на книжата отговаря кмета на общината, както и длъжностните лица определени със заповед на кмета на община Монтана.

Освен това оригиналният протокол на СИК № 122900050, е предаден в ЦИК, заедно с останали протоколи на другите СИК от първи тур на изборите проведени на 25.10.2015 г.

Поради тази причина предлагам, да се изпрати искане за отваряне на помещението с оглед на предоставяне на административен съд – Монтана, торбата на СИК, както да ни се предостави оригинала на протокола на СИК № 12290050, и в тази насока да се премине като процедурно решение относно изложеното.

След което председателят на комисията, даде думата на останалите да се изкажат и дадат становище. Такива имаше. Петко Петков се изказа, че правилно е да се изпрати на ЦИК, както и на Административен съд – Монтана, относно изложеното. Това се потвърди и от останалите от комисията - Румен Гоцов, Сергей Тихолов и Атанаска Ангелова, Цена Димитрова, Елизабета Ценкова, Петя Гачовска. Други изказвания нямаше.

Поради, което председателят предложи да се премине към гласуване на направеното процедурно предложение.

Общинска избирателна комисия – Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за разрешение на отваряне на помещението в което се съхраняват изборни книжа, за предоставяне на торба на СИК 0 122900050 по адм. дело № 187/2016 г. по описа на Административен съд – Монтана.

ДА СЕ направи искане до ЦИК, за предоставяне на оригинала на протокола на СИК № 122900050 от 25.10.2016 г. за избор на общински съветници, съгласно указание по адм. дело № 187/2016 г. по описа на Административен съд – Монтана.

Задължава Петко Кирилов Петков и Габриела Илиева Димитрова-Николова да изготвят искания до ЦИК.

По т. 2 от дневния ред Разгледани бяха въпроси процедурни въпроси, а именно:

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК- присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 06.04.2016 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов